Daniele De Rossi

Si Daniele De Rossi AscotSportal.com  (bigkas sa Italyano: [daˈnjɛːle de ˈrossi]; ipinanganak noong 24 Hulyo 1983) ay isang Italyano na dating propesyonal na futbolista na naglaro bilang isang defensive na midfielder. Lubos siyang kilala sa kaniyang panahon sa paglalaro kasama ang kanyang hometown club na Roma sa Serie A. Siya rin ay dating manlalaro ng pambansang koponan ng Italya.

Ang propesyonal na debut ni De Rossi ay sa ilalim ng Roma sa panahong 2001-02, at ginawang debut ang kaniyang Serie A sa sumunod na taon. Sa club, nanalo siya sa Coppa Italia dalawang beses noong 2007 at 2008, at 2007 Supercoppa Italiana. Siya ang itinanghal na Serie A Young Footballer of the Year noong 2006, at ang Serie A Italian Footballer of the Year noong 2009. Namana ni De Rossi ang pagiging kapitan ng Roma sa pagsisimula ng panahon ng 2017-18, kasunod ng pagretiro ni Francesco Totti, kung saan tinulungan niya ang Roma sa Champions League semi-final sa kauna-unahang pagkakataon sa panahon ng Champions League. Sa pagtatapos ng panahon ng 2018-19, iniwan niya ang Roma pagkatapos ng 18 na panahon sa koponan. Sa 616 na pagpapakita para sa Roma sa lahat ng mga kompetisyon, siya ang pangalawang pinaka-cap na manlalaro sa kasaysayan, sumunod kay Totti. Kasunod ay sumali siya sa club ng Argentina na Boca Juniors noong tag-araw ng 2019, at nagretiro mula sa propesyonal na football noong Enero ng sumunod na taon.

 Mga sanggunian 

Kategorya:Nabubuhay na mga tao
Kategorya:Ipinanganak noong 1983